РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 21
от съвместното заседание на Комисия ”Съдебна администрация”, Комисия по правни въпроси и Комисия „Бюджет и финанси” на ВСС,
проведено на 03.06.2013 г.

Днес, 03.06.2013 г. /понеделник/ от 10.00 часа се проведе съвместно заседание на комисия “Съдебна администрация”, Комисия по правни въпроси и комисия „Бюджет и финанси” на ВСС, на което присъстваха и членове на Комисия по предложенията и атестирането.

На заседанието присъстваха членовете на комисиите: Димитър Узунов, Каролина Неделчева, Румен Боев, Камен Ситнилски, Михаил Кожарев, Светла Петкова, Милка Итова, Румен Георгиев, Елка Атанасова, Юлия Ковачева, Галя Георгиева, Галина Карагьозова.

На заседанието присъстваха: Славка Каменова – главен секретар на ВСС, експертните сътрудници на комисиите - Даниела Петровска,  Елеонора Савова, Ана Топалова, Цветанка Тиганчева, Маргарита Радкова, Саша Харитонова, Елисавета Илиева, Силвия Илиева и техническите сътрудници - Мариана Георгиева, Деляна Петрова, Диана Манчева.

Д Н Е В Е Н   Р Е Д:
1. Предложение от Славка Каменова – главен секретар на ВСС, относно необходимостта от изменение и допълнение на чл. 57 от ПОДВССНА.
2. Докладна записка от Славка Каменова – главен секретар на ВСС във връзка с чл. 107а от КТ.

По т. 1

Предложение от Главния секретар на ВСС за създаване на нов отдел „Европейски и междуранодни програми и проекти” в АВСС.

С решение по протокол № 16/25.04.2013 г., Висшият съдебен съвет е възложил създаването на звено за работа по европейски и международни проекти в Администрацията на ВСС, по които договори бенефициент е ВСС.
Членовете на КСА, КПВ, КБФ и КПВ се запознаха с представените предложения и становища относно създаване на самостоятелно звено за европейски и международни проекти в АВСС, което не изисква изменение на Правилника за организация на дейността на Висшия съдебен съвет и неговата администрация.

С оглед значимостта на дейността на ВСС по изпълнение на проекти и изготвяне на нови проектни предложения, комисиите приеха следното

Р Е Ш Е Н И Е:

	1. ПРИЕМА да бъде създаден нов самостоятелен отдел „Европейски и международни програми и проекти” в състав от 3 /трима/ служители, както следва:
	- началник отдел „ЕМПП”;
	- главен експерт -ЕМПП;
	- старши експерт-ЕМПП
	2. За осигуряване щатната численост на отдела да се увеличи щатната численост на АВСС с 1 щатна длъжност за началник-отдел „Европейски и международни програми и проекти”, за сметка на свободна щатна длъжност в друг орган на съдебната власт и да се обяви конкурс за заемането й.
	3. Длъжността „главен експерт-ЕМПП” да бъде осигурена чрез трансформиране на свободната длъжност „програмист” и да се обяви конкурс за заемането й.
 	4. Длъжността „старши експерт-ЕМПП” да бъде осигурена чрез  трансформация от наличния зает щат на АВСС, за което Главният секретар на ВСС да направи допълнително предложение.
	
Предложение от Главния секретар на ВСС за обособяване на  нова дирекция „Атестиране на магистрати” в АВСС.
	Във връзка с увеличения обем работа, касаеща периодичното атестиране, придобиване статут на несменяемост или повишаването в  по-горен ранг и възнаграждение на магистрати в органите на съдебната власт и провеждането на извънредни заседания на Комисия по предложенията и атестирането е постъпил доклад от директора на дирекция „Съдебни кадри, конкурси на магистрати и съдебна статистика” за необходимостта от преструктуриране на съществуващия отдел „Атестиране на магистрати” в нова дирекция „Атестиране на магистрати”, която да поеме изцяло функциите по атестирането на магистрати при стриктното спазване на законоустановените срокове по ЗСВ и да подпомага дейността на Комисията по предложенията и атестирането на съдии, прокурори и следователи, в частта – атестиране на магистрати. 
От изнесеното в доклада се посочва, че само през 2013 г. 1185 магистрати подлежат на периодично атестиране, а 379 за придобиване статут на несменяемост, като този обем ще бъде непосилен за капацитета на отдел „Атестиране на магистрати”. Дейността на този отдел е различна от функционалната характеристика на дирекция „Съдебни кадри, конкурси на магистрати и съдебна статистика”, поради което се предлага тези функции да се обособят в самостоятелно структурно звено. 
Предлага се това да стане като се увеличи щатната численост на новата дирекция за сметка на други органи на съдебната власт и се направят изменения в ПОДВССНА.

Членовете на КСА, КПВ, КБФ и КПВ се запознаха с  предложението, доклада и представената финансова обосновка за обособяване на нова дирекция „Атестиране на магистрати” и приеха следното
Р Е Ш Е Н И Е:

	1. Предлага да се измени ПОДВССНА, като отдел „Атестиране на магистрати” се трансформира в дирекция „Атестиране на магистрати”.
	2. Предлага, щатната численост на Дирекция „Атестиране на магистрати” да бъде структурирана и със следните нови длъжности за съдебни служители:
	- увеличаване на щатната численост на АВСС с 1 щатна длъжност „директор на дирекция „Атестиране на магистрати”, за сметка на свободни щатни длъжности в други органи на съдебната власт ;
	- увеличаване на щатната численост на АВСС с 2 щатни длъжности за експерти, за сметка на свободни щатни длъжности в други органи на съдебната власт 
	3. Предлага да се увеличи щатната численост на АВСС с 2 щатни длъжности за „младши специалист-компютърен оператор” /технически сътрудници/ в дирекция „Организационно-административна дейност”, за сметка на свободни щатни длъжности в други органи на съдебната власт, които да подпомагат само Комисията по предложенията и атестирането.
	4. Предлага да се увеличи щатната численост на АВСС с 1 щатна длъжност „старши експерт-конкурси” за отдел „Конкурси на магистрати” в дирекция „Съдебни кадри, конкурси на магистрати и съдебна статистика”, за сметка на свободни щатни длъжности в други органи на съдебната власт.

	По т. 2  
Точка 2 от дневния ред ще бъде разгледана на заседание на Комисия по правни въпроси.

ПРЕДСЕДАТЕЛ 
НА КОМИСИЯТА:
					     	   ДИМИТЪР УЗУНОВ

Експертни сътрудници:

Директор дирекция „ОАД”:
Д. Петровска
Н-к  отдел “СКС”:
Е. Савова 
Технически сътрудник:
М. Георгиева